11 หุ้นกอดคอร่วงระนาว หลังถูกแขวนป้าย “C” เซ่นผลงาน Q2 ย่ำแย่-ตลาดขาลง
11 หุ้นถูกแขวนป้าย “C” กอดคอร่วงระนาว เซ่นผลงาน Q2 ย่ำแย่-ภาวะตลาดขาลง
16 ส.ค. 2561

ผู้สื่อข่าวรายงานว่า ราคาหุ้นบริษัทจดทะเบียนในตลาดหุ้น (บจ.) ที่ถูกตลาดหลักทรัพย์แห่งประเทศไทย (ตลท.) ขึ้นเครื่องหมาย C ปรับตัวลดลงอย่างหนักในวันนี้ เนื่องจากหลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้ ขณะที่ดัชนีตลาดหุ้นไทยปรับตัวลดลง 8.81 จุด จึงเป็นอีกปัจจัยที่ส่งผลให้ราคาหุ้นร่วงหนัก
ทั้งนี้ บจ.ที่ถูกขึ้นเครื่องหมาย C เนื่องจากมีส่วนของผู้ถือหุ้นน้อยกว่า 50% ของทุนชำระแล้ว สำหรับงบการเงินไตรมาสที่ 2 สิ้นสุดวันที่ 30 มิถุนายน 2561
โดยราคาหุ้นบริษัท จี เจ สตีล จำกัด (มหาชน) หรือ GJS ล่าสุด ณ เวลา 10.21 น. อยู่ที่ระดับ 0.26 บาท ปรับตัวลดลง 0.02 บาท หรือ 7.14% ด้วยมูลค่าการซื้อขาย 1.09 ล้านบาท ,ราคาหุ้นบริษัท ดิจิตอลเทค แพลนเน็ต จำกัด (มหาชน) หรือ DIGI อยู่ที่ระดับ 0.39 บาท ปรับตัวลดลง 0.02 บาท หรือ 4.88% ด้วยมูลค่าการซื้อขาย 0.27 ล้านบาท ,ราคาหุ้นบริษัท เอเพ็กซ์ ดีเวลลอปเม้นท์ จำกัด (มหาชน) หรือ APEX อยู่ที่ระดับ 0.19 บาท ปรับตัวลดลง 0.01 บาท หรือ 5% ด้วยมูลค่าการซื้อขาย 0.33 ล้านบาท
ขณะเดียวกัน ราคาหุ้นบริษัท ไทยเศรษฐกิจประกันภัย จำกัด (มหาชน) หรือ TSI อยู่ที่ระดับ 0.42 บาท ปรับตัวลดลง 0.07 บาท หรือ 14.29% ด้วยมูลค่าการซื้อขาย 0.43 ล้านบาท ,ราคาหุ้นบริษัท อุตสาหกรรม อีเล็คโทรนิคส์ จำกัด (มหาชน) หรือ EIC อยู่ที่ระดับ 0.05 บาท ปรับตัวลดลง 0.01 บาท หรือ 16.67% ด้วยมูลค่าการซื้อขาย 0.09 ล้านบาท,ราคาหุ้นบริษัท อีเอ็มซี จำกัด (มหาชน) หรือ EMC อยู่ที่ระดับ 0.23 บาท ปรับตัวลดลง 0.01 บาท หรือ 4.17% ด้วยมูลค่าการซื้อขาย 1.98 ล้านบาท,ราคาหุ้นบริษัท ไฮโดรเท็ค จำกัด (มหาชน) หรือ HYDRO อยู่ที่ระดับ 1.35 บาท ปรับตัวลดลง 0.03 บาท หรือ 2.17% ด้วยมูลค่าการซื้อขาย 0.21 ล้านบาท
อีกทั้ง ราคาหุ้นบริษัท เอ็มพีจี คอร์ปอเรชั่น จำกัด (มหาชน) หรือ MPG อยู่ที่ระดับ 0.18 บาท ปรับตัวลดลง 0.03 บาท หรือ 14.29% ด้วยมูลค่าการซื้อขาย 0.10 ล้านบาท ,ราคาหุ้นบริษัท ฟู้ด แคปปิตอล จำกัด (มหาชน) หรือ FC อยู่ที่ระดับ 0.29 บาท ปรับตัวลดลง 0.02 บาท หรือ 6.45% ด้วยมูลค่าการซื้อขาย 0.11 ล้านบาท ,ราคาหุ้นบริษัท ที เอ็นจิเนียร์ริ่ง คอร์เปอร์เรชั่น จำกัด (มหาชน) หรือ T อยู่ที่ระดับ 0.05 บาท ปรับตัวลดลง 0.01 บาท หรือ 16.67% ด้วยมูลค่าการซื้อขาย 1.23 ล้านบาท และราคาหุ้นบริษัท ยูนิค ไมนิ่ง เซอร์วิสเซส จำกัด (มหาชน) หรือ UMS อยู่ที่ระดับ 0.75 บาท ปรับตัวลดลง 0.13 บาท หรือ 14.77% ด้วยมูลค่าการซื้อขาย 0.038 ล้านบาท